open-index/open-wikipedia-markdown huggingface dataset:
פסלה של איימי ויינהאוס

**פסלה של איימי ויינהאוס** (באנגלית: **Statue of Amy Winehouse**) הוא פסל שנוצר בשנת 2014 על ידי האמן הבריטי סקוט איטון, כמחווה לזמרת הבריטית איימי ויינהאוס, שנפטרה ב-23 ביולי 2011.

## תיאור ורקע

ויינהאוס (1983–2011) הייתה זמרת בריטית וכותבת שירים שהייתה קשורה לקמדן טאון עד למותה בשנת 2011. ויינהאוס נפטרה בביתה ליד כיכר קמדן בשל הרעלת אלכוהול, ב-23 ביולי 2011. גובהה המקורי היה 1.59 מטר, והיא נהגה להסתובב בתסרוקתה הידועה, תוך שנהגה לנעול נעלי עקב. על הפסל ניתן למצוא שרשרת עם מגן דוד, וביום הצגתו היה ורד אדום אמיתי קלוע בשיערה. הוא פוסל על ידי הפסל הבריטי סקוט איטון, שאמר שהוא נועד להעביר את "הגישה והחוזק של ויינהאוס, אך גם לתת רמזים עדינים לחוסר ביטחון".

סקוט איטון זכה לתשובה חיובית מצד אביה של ויינהאוס, בעת שזה סיפר לו על רעיון הפסל. לטענתו, הפסל לא נועד לשקף תמונה או תלבושת מסוימת של ויינהאוס, אלא ללכוד את הופעתה בציבור. בנוסף, הסביר שהוא נועד ללכוד את הפוזה המזוהה עימה ביותר; כשידה על אחת המותניים, וידה השנייה אוחזת בחצאיתה. פרטים אלו נועדו להעניק "אישיות", לפסל.

המיקום המקורי של הפסל היה באולם המוזיקה ראונד-האוס, בחוות "גיר", אך בשל הנגישות הציבורית, הועבר לשוק הסמוך. חשיפתו של הפסל נערכה על ידי העמותה של ויינהאוס ("Amy Winehouse Foundation"), השחקנית הבריטית ברברה וינדזור , והוריה של ויינהאוס, מיץ' וג'יין, ב-14 בספטמבר 2014, בדיוק בעת יום הולדתה ה-31.

## תגובות
הפסל זכה לביקורות חיוביות. אחד המבקרים טען שהוא "מעוצב בדיוק כמו ויינהאוס". המועצה ביצעה מעשה חריג כאשר אישרה את הפסל, כיוון שבדרך כלל נהוג לבנות פסלים רק לאחר 20 ממות האמן. מיץ' ויינהאוס, שאישר את רעיון הפסל, אמר ש"איימי הייתה מאוהבת בקמדן וזה המקום שמעריציה מכל העולם היו מקשרים אליו". הוא הוסיף שמראהו של הפסל היה "רגשני להפליא", ושהוא "בדיוק מראה את ויינהאוס בתנוחה היפה ביותר שאפשר לפסל [...] אנחנו באמת מקווים שהמעריצים של איימי אוהבים את הפסל".

אמה של ויינהאוס, ג'ניס, הצהירה: "אני מרוצה מהדרך שבה הפסל נבנה. אפשר לראות בבירור שזו איימי [...] קמדן הוא המקום שלה, לשם היא שייכת". השחקנית וינדזור הצהירה גם היא: "זכיתי הרבה כבוד לאורך כל הקריירה שלי, אך זה הכבוד הגדול ביותר... הייתי אחד מבני המזל שהכירו את איימי בשנים האחרונות של חייה הקצרים מדי. היא אחד הכישרונות הגדולים ביותר שנודעו בבריטניה. היא הייתה אישה חביבה, נחמדה ומצחיקה [...] איימי אהבה את קמדן והייתה בעלת תשוקה רבה. זאת, בנוסף לכך שקמדן אהבה אותה, אז הדבר הנכון הוא שהפסל יהיה פה".

## קישורים חיצוניים

## הערות שוליים

קטגוריה:פסלים (יצירות)
קטגוריה:איימי ויינהאוס
קטגוריה:2014 בממלכה המאוחדת
Justify My Love

"**Justify My Love**" (בעברית: "**לְהַצְדִּיק אֶת אָהַבְתִּי**") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, *[[The Immaculate Collection]]*. השיר יצא לאור ב-6 בנובמבר 1990, על ידי חברות התקליטים האחים וורנר וסייר רקורדס, כסינגל הראשון מתוך אלבום האוסף.

השיר הגיע למקום הראשון במצעד הבילבורד הוט 100, והשני במצעד הסינגלים הבריטי.

## רקע וכתיבה
השיר נכתב על ידי לני קרביץ, אינגריד צ'אבס ומדונה עצמה. צ'אבס לא זכתה לקרדיט על כתיבתה בשיר, מה שהוביל אותה לתביעה כנגד קרביץ. את השיר מדונה שרה בעיקר בצורה של דיבור ולחישות ולא שרה את השיר בצורה של ממש, סגנון שירה אשר אפיין את שירה, "Erotica".

מבחינה מוזיקלית, "Justify My Love" הוא שיר טריפ הופ בהשראת הגדרות מיד-טמפו ואינסטרומנטיים. מבחינה לירית, השיר מדבר על יחסי מין ורומנטיקה – מה שהביא לביקורות מעורבות מצד מבקרים מבוגרים אך זכה לביקורות חיוביות רבות ממבקרים צעירים שכינו את השיר כאחד מהשירים הטובים ביותר שלה.

## הצלחה
השיר זכה להצלחה רבה בעולם כאשר הגיע אל המקום הראשון במצעד הבילבורד הוט 100, מה שהפך אותו לשיר התשיעי שלה שעשה זאת ובנוסף, גם הגיעה לעשירייה הפותחת במדינות רבות כדוגמת: אוסטרליה, קנדה, פינלנד, ניו זילנד, איטליה, שווייץ והממלכה המאוחדת.

בנוסף לכך, זכה השיר בארצות הברית למעמד פלטינה, על סך מכירות של מיליון עותקים.

## וידאו קליפ
הווידאו קליפ של השיר צולם בשחור-לבן ובוים על ידי ז'אן-בטיסט מונדינו. בקליפ מראים את מדונה הולכת במסדרון של מלון כשהיא נראית במצוקה ותשושה מעבודה. לאחר שהיא נכנסת לחדר, היא פוגשת גבר ואישה מסתוריים עימם היא מקיימת יחסי מין.

הקליפ עורר סערה רבה בעולם בעקבות התכנים המיניים שלו הכוללים ביסקסואליות, סאדומאזוכיזם ומציצנות ואף נחסם לשידור ב-*[[MTV]]*, מה שהפך אותו לקליפ הראשון שנחסם לשידור בהיסטוריית הערוץ. על מנת לקדם את השיר הופיעה איתו בתוכנית הלילה "Nightline" ואף ב-3 מסיבובי ההופעות שלה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-1990
קטגוריה:שירי 1990
קטגוריה:סינגלים מ-1990
קטגוריה:אלבומי וידאו של מדונה
קטגוריה:שירי מדונה
קטגוריה:אלבומי אוסף וידאו קליפים
קטגוריה:שירים באנגלית
קטגוריה:שירים שנכתבו על ידי לני קרביץ
קטגוריה:שירים שנכתבו על ידי מדונה
קטגוריה:שירים שהופקו על ידי אנדרה בטס
קטגוריה:שירים שהופקו על ידי לני קרביץ
קטגוריה:וידאו קליפים בשחור-לבן
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים המבוססים על פואמות
קטגוריה:שירים על מיניות
קטגוריה:שירי מוזיקת האוס אמריקאיים
קטגוריה:שירי פופ ניסיוני
קטגוריה:מחלוקות דתיות במוזיקה
קטגוריה:מחלוקות סביב טענות לתועבה במוזיקה
קטגוריה:צנזורה באמנויות
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
Free Spirit Tour

**Free Spirit Tour** הוא סיבוב ההופעות השלישי של הזמרת הוולשית בוני טיילר. בסיבוב ההופעות הופיעה טיילר בגרמניה בלבד, כ-22 מופעים בסך הכל. בכל אחד מתוך המופעים הופיעה טיילר עם הלהיטים "Total Eclipse of the Heart" ,"It's a Heartache" ועוד.

סיבוב ההופעות נועד לקדם את אלבום האולפן התשיעי של טיילר Free Spirit, שעליו גם נקרא סיבוב ההופעות.

## רקע
טיילר הודיעה בשנת 1995, כי תצא לסיבוב הופעות שיכלול מופעים בגרמניה בלבד. סיבוב ההופעות שנמשך לאחר מכן היה "Heart Strings Tour", שנערך כמעט עשור לאחר סיבוב ההופעות הזה.

בנוסף לכך, ברוב המופעים ניתן היה לראות גיטריסט הצמוד לטיילר, ומנגן את שיריה.

## רשימת השירים
# "Driving Me Wild"
# "Hide Your Heart"
# "?Have You Ever Seen the Rain"
# "Sexual Device"
# "All Night to Know You"
# "Nothing to Do with Love"
# "Making Love Out of Nothing at All"
# "To Love Somebody"
# "Lost in France" (הופעה אקוסטית)
# "It's a Heartache" (הופעה אקוסטית)
# "Time Mends a Broken Heart"
# "Straight From The Heart"
# "Notes From America" (הופעה אקוסטית)
# "What You Got" (הופעה אקוסטית)
# "Total Eclipse of the Heart" (הופעה אקוסטית)
# "Faster Than the Speed of Night" (הופעה אקוסטית)
* הדרן
# "Turtle Blues"
# "Holding Out for a Hero"

## תאריכי הופעות

## הערות שוליים

קטגוריה:סיבובי הופעות מ-1996
קטגוריה:סיבובי הופעות של בוני טיילר
קולג' סנט אן

**קולג' סנט אן** (באנגלית: **St. Anne's College**; בלטינית: **Collegium Sanctae Annae**), הוא קולג' של אוניברסיטת אוקספורד הקרוי על שם אנה הקדושה, סבתו של ישו.
ממערבו של הקולג' שוכנת דרך וודסטוק  שבאוקספורד. מצפונו שוכנת דרך בבינגטון  וממזרחו דרך בנבורי .

הקולג' הורחב על ידי רכישת בתים ויקטוריאניים  בין דרך וודסטוק  ודרך בנבורי . הבתים בדרך בבינגטון  משמשים מעונות לתלמידי שנה א', וזהו המרכז החברתי הסטודנטיאלי של הקולג'.

הלן קינג  היא מנהלת המוסד מאפריל 2017.

## היסטוריה
הקולג' הוקם בשנת 1879 בתור קולג' לנשים  במסגרת האגודה לחינוך נשים, וקיבל את שמו (סנט אן) ב-1942. ב-1952 הוא קיבל מעמד של קולג' אוקספורדי. בשנת 1979 נעשה לקולג' מעורב, שבו לומדים גברים ונשים יחדיו. כמחצית מתלמידיו הם גברים.

### הספינה
מגזין הבוגרים נקרא "הספינה" (The Ship) על שמו של רחוב שיפ במרכז אוקספורד, שבו הקים הקולג' את חדר הסטודנטים הראשון שלו.

## קישורים חיצוניים

* 

## הערות שוליים


קובץ:Hartland House.jpg|ממוזער|ימין|200px|בית הרטלנד
קובץ:St Annes Matriculation 2017 Hartland House.jpeg|200px|ממוזער|ימין|בית הרטלנד


קטגוריה:מכללות אוניברסיטת אוקספורד
קטגוריה:מוסדות חינוך לנשים
Obsessed

**Obsessed** (בעברית: **אובססיבי**) הוא שיר של הזמרת האמריקאית מריה קארי מתוך אלבומה Memoirs of an Imperfect Angel. הוא נכתב והופק על ידי קארי עצמה, דה-דרים וכריסטופר סטיוארט ושוחרר כסינגל הראשון מהאלבום תחת חברת התקליטים איילנד רקורדס.

השיר שואב השראה מז'אנרים כמו R&B והיפ-הופ ובנוי סביב קו באס. בנוסף השיר גם מכיל מחיאות כפיים מוקלטות וגם אוטו טיון מה שהביא לביקורות שליליות. מבחינה לירית השיר מדבר על הסכסוך שלה עם הראפר אמינם אף על פי ששמו לא מוזכר במפורש בשיר.

## קבלה
השיר קיבל ביקורות חיוביות ממבקרי המוזיקה שטענו כי מדובר בשיר יוצא דופן מהאלבום. חלק מהמבקרים ציינו לטובה את המילים המתחכמות והביטים החזקים אם כי הרבה מבקרים ציינו לרעה את השימוש של הזמרת באוטו טיון. השיר עורר רעש רב בגלל הנושא בו הוא עוסק מה שהביא לאמינם עצמו לכתוב שיר תגובה לשיר תחת השם "The Warning".

## הצלחה
השיר הגיע בשיאו למקום ה-7 בארצות הברית מה שהפך לשיר ה-27 של הזמרת שמגיע לעשירייה הפותחת במצעד מה שהופך אותה לאמן החמישי בהיסטוריה עם הכי הרבה שירים שהגיעו לעשירייה הפותחת במצעד. השיר לא שוחרר בכל אירופה מכיוון שחברת התקליטים של מריה רצתה לתת תשומת לב לסינגל השני של האלבום "I Want to Know What Love Is". השיר הגיעה לעשירייה הפותחת גם בצרפת ואיטליה, ול-20 העליונים ביפן, אוסטרליה, בלגיה וקנדה.

בשנת 2019 זכה השיר להצלחה מחודשת, תוך ששומש מיליוני פעמים בפלטפורמת שיתוף הווידאו טיקטוק.

## וידאו קליפ
הקליפ לשיר בוים על ידי ברט רטנר אשר קארי עבדה איתו על קליפים אחרים בעבר. במהלך הקליפ נראית קארי שהיא נעקבת באובססיביות אחרי ראפר אותו היא מגלמת בעצמה. לשיר יצאו שני קליפים כאשר קליפ אחד הוא הקליפ המקורי ואילו השני הוא קליפ לגרסת הרמיקס של השיר בשיתוף הראפר ג'וצי מאנה. הקליפ לשיר צולם במלון פלאזה וברחובות ניו יורק. לפני יציאת הקליפ דלפו מספר תמונות מתוך הקליפים ביניהם קארי מחופשת לגבר אשר לבושו הושווה ללבוש של הראפר אמינם. בנוסף בקליפ יש גם מספר אזכורים לסרט ילדות רעות. על מנת לקדם את השיר ביצעה אותו קארי במהלך התוכנית "The Today Show" ובמהלך סיבוב ההופעות "Angels Advocate Tour".

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי מריה קארי
קטגוריה:שירי גוצ'י מיין
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ברט ראטנר
קטגוריה:שירי דיס
קטגוריה:שירים עם נושאים פמיניסטיים
קטגוריה:קרוס-דרסינג בתרבות
סיס הרים

**סיס ההרים **(שם מדעי: *Tachymarptis melba*) הוא מין עוף ממשפחת הסיסיים. מקור השם המדעי של הסוג מגיע מיוונית עתיקה, *takhus*, "מהירות" ו-marptis "תופס". מקור שם המין, *melba*, אינו ידוע.
שמאל|ממוזער| קולו של סיס ההרים

סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית.

לסיסים רגליים קצרות מאוד אשר משמשות אותם רק עבור היצמדות למשטחים אנכיים. מבלים את רוב חייהם באוויר וניזונים מחרקים שהם תופסים במקורם.

בישראל סיס ההרים הוא חולף, מקנן נפוץ וחורף נדיר. במהלך נדידתם להקות סיסי הרים חולפות בכל רחבי ישראל.

## תיאור וביולוגיה
הסיס דומה במראה החיצוני לסנונית הרפתות או סנונית הערים. היא, למרות זאת, כלל לא קרובה טקסונומית למיני ציפורי שיר אלו, מכיוון שסיסים משתייכים לסדרת הסיסאים. הדמיון בין הקבוצות הוא תוצאה של אבולוציה מתכנסת, המצביע על סגנון חיים דומה.

סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית.
ממוזער|ביצים של סיס הרים

ניתן להבדיל את סיס ההרים בקלות מסיס החומות לפי ממדיו הגדולים יותר ובטנו וצווארו הלבנים. הם גדולים בערך פי שניים ממרבית הסיסיים האחרים שבטווח תפוצתו, אורכו כ-20 עד 23 ס"מ, מוטת כנפיו כ-57 ס"מ ומשקלו כ-100 גרם. לשם השוואה, מוטת כנפיו של סיס החומות היא כ-42 ס"מ. סיס ההרים הוא בעיקר בצבע חום כהה, עם כתמים לבנים מתחת למקור ועל החזה המופרדים על ידי פס חום כהה. יש לו זנב קצר המפוצל בקצהו וכנפיים ארוכות מאוד המעוקלות אחורנית ומזכירות צורת סער או בומרנג אך עשויות גם להיות מתוחות בצורה ישרה (כמו בתמונה). הצעירים דומים לבוגרים, אבל נוצותיהם בהירות בקצוות. תעופתם היא איטית יותר ממיני סיסיים אחרים.

## התנהגות
סיסים אלו בונים את הקנים שלהם בחורים הנמצאים בסלעים או במבנים מעשה ידי אדם. הקן הוא בצורת צלוחית, הבנוי מנוצות של מינים שונים של ציפורים, המחוזק על ידי חומר צמחי יבש ורוק. בכל הטלה יש 2 או 3 ביצים. הסיסים חוזרים לאותו קן שנה לאחר שנה, ובונים את הקן שלהם מחדש במקרה הצורך, ונשארים עם אותו בן הזוג במשך כל חייהן. סיסים צעירים יכולים להוריד את חום הגוף שלהם ולהפוך לרדומים במקרה שתנאי מזג אוויר קשים מפריעים להוריהם לתפוס חרקים כראוי. הם הסתגלו לתנאי מחיה עירוניים, ולעיתים קרובות מקננים בבניינים ישנים בערים לאורך הים התיכון.

## מחזור חיים
סיס ההרים מבלה את רוב חייו באוויר. הוא דוגר על צוקים אנכיים או קירות.
ב-2011, פליקס ליאצ'טי ועמיתיו במכון השווייצרי לצפרות סימנו שישה סיסיי הרים בתגים אלקטרוניים שעוקבים אחריי תנועותיהם. בעקבות כך התגלה כי הסיסים יכלו להישאר באוויר מעל 200 ימים רצופים.

## קישורים חיצוניים

* סיס הרים באתר הצפרות הישראלי

## הערות שוליים

קטגוריה:טקסונים שתוארו בידי קארולוס לינאוס
קטגוריה:סיסיים
קטגוריה:ספרד: עופות
קטגוריה:מונטנגרו: עופות
קטגוריה:איטליה: עופות
קטגוריה:ארץ ישראל: סיסיים
קטגוריה:בעלי חיים שתוארו ב-1758
נג'את אעתאבו

**נג'את אעתאבו** (בערבית: **نجاة أعتابو**, בתאמאזיגת: **ⵏⴰⵊⴰⵜ ⵄⵜⴰⴱⵓ** או בכתב לטיני: **Najat Ɛtabu**; נולדה ב-9 במאי 1960 במקנס) היא זמרת-יוצרת מרוקאית ממוצא בֶּרְבֶּרִי, אחת מכוכבות של השירה העממית העירונית ("שעבי" ) המרוקאית של סוף המאה ה-20 ותחילת המאה ה-21. היא שרה בשפות ערבית, תאמאזיגת (אמאזירית) וצרפתית. שיריה, המשקפים את סיבוכי האהבה והטלטלות בחיי הנשים המרוקאיות, תרמו לסלילת הדרך  לאמנציפציה שלהן. אעתאבו ידועה בייחוד של קולה החזק והמהדהד, ומכונה בשם "הלביאה של האטלס".

## ביוגרפיה
נג'את אעתאבו נולדה בעיר מקנס שבמרוקו וגדלה במשפחה דלת אמצעים בעיר חֶמיסאת , שבה רוב האוכלוסייה היא ברברית. יש לה 5 אחים ו-4 אחיות. בילדותה חלמה להיות עורכת דין אך בסופו של דבר נמשכה למוזיקה העממית. בגיל 13 התחילה בחשאי לצאת מחדרה דרך החלון כדי לשיר בחתונות ובמסיבות של בתי ספר ולהתפרנס מכך. אחד השירים ששרה, "J'en ai marre" (צרפתית: "נמאס לי"), על סיפור טראגי של צעירה החוזרת מטיול ומוצאת שארוסה מת, נפוץ בשנת 1981 על קלטות פיראטיות בכל הממלכה, זכה בהצלחה רבה ונמכר במאות אלפי עותקים. מכיוון שמשפחתה התנגדה בחריפות לבחירתה להיות זמרת ואחיה אף איימו לרצוח אותה אם תעשה זאת, נג'את נמלטה מביתה והסתתרה בחנות למוזיקה. שם, מצא אותה המפיק מוסטפא אל-מילס, שהעריך את שירתה. הוא שכנע אותה לתת בו אמון ולבוא איתו לקזבלנקה כדי לקדם שם את הקריירה המוזיקלית שלה. בקזבלנקה חתמה אעתאבו חוזה עם בית הדיסקים "חסניה" ושהתה במשך שלוש שנים בבית אמו של המפיק. לבסוף נמצאה על ידי משפחתה, שהשלימה איתה ועם בחירתה. בשנת 1984 הופיעה נג'את אעתאבו לראשונה באולם "אולמיפיה" בפריז. שיריה הפכו ידועים בקרב הגולים המרוקאים. היא ערכה סיורי הופעות רבים בצרפת, ספרד, בלגיה, הולנד, קנדה, אוסטרליה וארצות אחרות. היא הופיעה במרכז לינקולן בניו יורק, בפארק המילניום בשיקגו ובמקומות נוספים. במרוקו השתתפה בפסטיבלים כמו הפסטיבל הבינלאומי לשירת הראי, בפסטיבל למוזיקת קודש, הפסטיבל הבינלאומי של קזבלנקה, ורבים אחרים. בחו"ל השתתפה בפסטיבל העולם הערבי במונטריאול, ערב א-דוחה באבו דאבי, פסטיבל מדריד, וכו'.שיריה מספרים על האי-שוויון בין גברים ונשים, על עוולות המשפחה המסורתית ביחס לנשים ועל האהבה על תסבוכותיה. היא שרה מלווה בהרכבים המשלבים כלי נגינה חשמליים עם כלי מסורתיים כמו עוד או בנדיר.

בשנת 1991 להיטה هادي كدبة باينة" (האדי קדבה באינה - "Hedi Kedba Bayna"), על אישה הנבגדת על ידי בעלה, כבש קהלים רבים בארצות ערב, בצרפת ובספרד.

### חיים פרטיים
נג'את אעתאבו נשואה למפיק והזמר חסן דיקוק ולזוג שלושה ילדים. הם חיים בדרום צרפת.

## נג'את אעתאבו במדיה אמנותית נוספת
*שירה Choufi Ghirou הושר בגרסת כיסוי על ידי ההרכב Mustaphas  3
*2005 - שירה "Hadi Kedba Bayna" עובד על ידי הלהקה הבריטית The Chemical Brothers בתוך השיר שלה "Galvanize"
*2005 - הזמרת מופיעה בסרט התיעודי Morocco Swings של הבמאית ההולנדית ברברה ואן אויל על שני דורות של זמרות מרוקאיות

## דיסקוגרפיה
האלבומים של נג'את אעתאבו כוללים כ-500 שירים.

### מבחר אלבומים

### מבחר שירים

## לקריאה נוספת
*David Muddyman ch.*Markets, Moussems, Mosques - Music of the Kingdom of Morocco*, in *World Music The Rough Guide*, London, New York, 1995

## קישורים חיצוניים

* 

* ביוגרפיה קצרה באתר hibamusic

## הערות שוליים

קטגוריה:זמרות-יוצרות מרוקאיות
קטגוריה:זמרות מרוקאיות
קטגוריה:ברברים
קטגוריה:מוזיקה עממית
קטגוריה:זמרים השרים בערבית
קטגוריה:מרוקאיות שנולדו ב-1960
יחסי סן מרינו – רוסיה

**יחסי סן מרינו-רוסיה** הם היחסים הדיפלומטיים שבין **[[סן מרינו|הרפובליקה המרוממת של סן מרינו]]** לבין **[[רוסיה|הפדרציה הרוסית]]**. שתי המדינות הן ריבוניות וחברות בארגון האומות המאוחדות, בנוסף לכך הן חברות גם במועצת אירופה ובאונסק"ו.

## היסטוריה
### תקופת ברית המועצות (1979-1991)
המגע הראשון שבין ברית המועצות (מעצמת העל לשעבר שבעיני רבים נחשבת רוסיה ליורשתה) לבין סן מרינו התרחש בשנות השבעים של המאה העשרים, מה שהוביל את המדינות לחתום ב-20 בספטמבר 1979 על הסכמי שיתופי פעולה במגזר החינוך והתרבות, ועל הובלת 90,000 טון של נפט לסן מרינו.

היחסים שבין סן מרינו לבין ברית המועצות נחתמו בהסכמים מכיוון שבעבר הייתה אירופה מחולקת לשני גושים, הגוש המזרחי והגוש המערבי, האחד הזדהה עם ברית המועצות והשני עם ארצות הברית. סן מרינו הייתה יחד עם איטליה, המדינה בה היא מובלעת, חברה בגוש המערבי. לכן, לא היו לה אינטרסים לפתח יחסים דיפלומטיים רשמיים עם ברית המועצות.

### תקופת רוסיה (1991-)
בתחילת שנות התשעים של המאה העשרים, כשברית המועצות התפרקה ורוסיה ירשה אותה, החלו מגעים רציניים בין שתי המדינות לכינון יחסים דיפלומטיים. היחסים הדיפלומטיים שבין סן מרינו לרוסיה כוננו ב-30 בספטמבר 1993.

ב-19 בפברואר 2002 הגיע שר החוץ הסן מרינזי, ג. גאטי לרוסיה כדי לנהל משא ומתן על נושאים שונים עם חברי ממשל. במהלך המשא ומתן נדונו בפירוט הסיכויים להתפתחות נוספת של היחסים הדו-צדדיים, לרבות בתחום התרבות והתיירות. גם שיתוף הפעולה הכלכלי נידון, במיוחד בתחום העסקים הקטנים והבינוניים.

שני הצדדים ציינו את חשיבות הפרוטוקול שנחתם בין ראשי משרדי החוץ של שתי המדינות במהלך ביקורו של ג. גאטי במוסקבה בין ממשלת הפדרציה הרוסית לבין ממשלת הרפובליקה של סן מרינו על שיתוף פעולה בתחומים תרבות, חינוך, ספורט, תיירות ומסחר וכלכלה. שני הצדדים סברו שהמסמך יוביל להתפתחויות ביחסים גם בתחומים אחרים.

שר החוץ הרוסי איגור איבנוב וגטי דנו גם במספר נושאים אקטואליים בפוליטיקה העולמית, ובכללם סוגיות המאבק בטרור, שיתוף הפעולה האירופי ושיתוף הפעולה בין רוסיה לסן מרינו באו"ם ובארגונים בינלאומיים אחרים. בסוף השיחות, הוענק לשר הפרס הגבוה ביותר של סן מרינו, פרס מסדר סנט אגאטה, כהוקרה על ההתפתחות שנעשתה ביחסים הרוסיים-סן מרינזיים.

עשר שנים לאחר כינון היחסים ב-30 בספטמבר 2003, הועלו היחסים בדרג והפכו ליחסים דיפלומטיים מלאים.

ביולי 2006 צוינו בסן מרינו ארבעה ימים שלמים שהיו מוקדשים לתרבות הרוסית בלבד, "ימי רוסיה". הימים צוינו מ-12 ביולי עד ל-16 ביולי.

## ייצוג
* סן מרינו אינה מיוצגת ברוסיה בדרג השגרירות. סן מרינו מיוצגת ברוסיה בדרג הקונסולרי באמצעות קונסוליה שהיא מחזיקה במוסקבה.
* רוסיה אינה מיוצגת בסן מרינו בדרג השגרירות אלא באמצעות השגרירות הרשמית שהיא מחזיקה ברומא, בירת איטליה.

## קישורים חיצוניים

* מסמכים על סן מרינו, באתר משרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלגיה – סן מרינו

**יחסי בלגיה–סן מרינו** הם היחסים הדיפלומטיים שבין **[[בלגיה|ממלכת בלגיה]]** לבין **[[סן מרינו|הרפובליקה המרוממת של סן מרינו]]**.

## סקירה כללית
על פי משרד החוץ הבלגי, התחום היחיד בו נעשה שיתוף פעולה ארוך טווח עם סן מרינו הוא תחום התיירות. בכל שנה מספר קטן של תיירים בלגים מגיע לבקר במיקרו המדינה של סן מרינו, בדרך כלל כחלק מטיול באזורים אמיליה-רומאניה, מארקה וטוסקנה.

## ייצוג
* סן מרינו מיוצגת בבלגיה בדרג השגרירות באמצעות שגרירות שהיא מחזיקה בבריסל, בירת המדינה.
* בלגיה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טאיוואן – סן מרינו

**יחסי טאיוואן–סן מרינו** הם מערכת היחסים שבין **[[טאיוואן|הרפובליקה הסינית]]** לבין **[[סן מרינו|הרפובליקה המרוממת של סן מרינו]]**.

## סקירה כללית
בין טאיוואן לבין סן מרינו מעולם לא היו קיימים יחסים דיפלומטיים רשמיים וסן מרינו מכירה בטאיוואן דה יורה כמחוז מורד סיני, עם זאת, דה פקטו, מתרחשים שיתופי פעולה כלכליים ותיירותיים בין שתי המדינות ואזרחי שתי המדינות נהנים מהטבות במדינה השנייה.

סן מרינו לא הצטרפה לאיחוד האירופי ולאמנת שנגן, אך על פי אמנת אמסטרדם, שנכנסה לתוקף ב-1999, סן מרינו נחשבת חלק מאזור שנגן ויכולה לאמץ את מדיניות האשרה של האיחוד האירופי. אזור שנגן מכניס את אזרחי הרפובליקה הסינית ללא אשרה לתקופה של עד 90 ימים.

אזרחי סן מרינו זכאים לשהות של עד 90 ימים ללא אשרה בטאיוואן.

## ייצוג
* סן מרינו לא מיוצגת בטאיוואן בשום צורה שהיא ומתנערת מכל גוף שמעוניין לייצג אותה שם.
* טאיוואן לא מיוצגת בסן מרינו אלא באמצעות משרד ייצוגי ברומא, בירת איטליה.

## הערות שוליים

קטגוריה:ערכים ללא קטגוריות פיזיות - יחסי חוץ
אנציקלופדיה למתמטיקה

250px|ממוזער|שמאל|אנציקלופדיה למתמטיקה, מהדורת הדפוס באנגלית
**אנציקלופדיה למתמטיקה** (באנגלית: **Encyclopedia of Mathematics** ובראשי תיבות **EoM**) היא אנציקלופדיה למתמטיקה שיצאה לאור בדפוס וב-CD-ROM, וכעת מוצגת לעיון חופשי באינטרנט. 

האנציקלופדיה יצאה לאור בשנת 1977 ברוסית, בחמישה כרכים בשם: Математическая энциклопедия, בעריכתו של המתמטיקאי הרוסי איוואן וינוגרדוב. בשנים 1987–1994 יצא לאור תרגום מורחב לאנגלית, בעריכתו של המתמטיקאי ההולנדי מיכיאל האזווינקל, בהוצאת Kluwer . התרגום כלל תשעה כרכים ועוד כרך אינדקס. שלושה כרכי מילואים נוספו בשנים 1997, 2000 ו-2002. באנציקלופדיה נכללו כ-8,000 ערכים. מהדורת CD-ROM, הכוללת גם אנימציות והדמיות תלת-ממדיות, יצאה לאור בשנת 1998. 

בשנת 2003 רכשה הוצאת שפרינגר את הוצאת Kluwer. הוצאת שפרינגר העלתה את האנציקלופדיה לאינטרנט לשימוש חופשי, בשיתוף עם  ובהמשך הסבה את האתר לגרסה המבוססת על מדיה-ויקי, המאפשרת עדכון מבוקר של האנציקלופדיה על ידי הגולשים. זכויות היוצרים בגרסה המקורית של האנציקלופדיה נשמרות בידי הוצאת שפרינגר, אך ערכים חדשים ושינויים שנוספו בידי הגולשים מתפרסמים ברישיון CC-BY-SA.

## קישורים חיצוניים

* 

קטגוריה:אנציקלופדיות בשפה הרוסית
קטגוריה:אנציקלופדיות בשפה האנגלית
קטגוריה:אנציקלופדיות אינטרנט
קטגוריה:ספרי מתמטיקה
פני דאוני

**פני דאוני** (באנגלית: **Penny Downie**; נולדה ב-1954) היא שחקנית אוסטרלית, הידועה מהופעותיה בטלוויזיה הבריטית.

## ביוגרפיה
דאוני נולדה בבריזבן בירת מדינת קווינסלנד שבאוסטרליה. היא התחילה את הקריירה שלה בבריזבן בתיאטרון הלילה השנים עשר ובתיאטרון בריזבן ארטס. היא למדה משחק במכון הלאומי לאמנות הדרמה (NIDA) בסידני. אחרי סיום הלימודים הופיעה בסדרות טלוויזיה אוסטרליות כגון "The Box", "בלבירד", "משפחת סאליבן", "Prisoner", ו-"Learned Friends".

בתחילת שנות השמונים של המאה העשרים עברה דאוני לממלכה המאוחדת. בטלוויזיה הבריטית הופיעה בין השאר בסדרות "Minder" , "המפקח מורס" , "קוואנה QC", "משפחת קזאלט", "חקירות המפקח לינלי", "ספוקס", "משפט ועונש", "New Street Law", "פוארו", "Lost for Words", ו"תחבולות חדשות".

עוד שיחקה דאוני בסרט הטלוויזיה "הנערה בבית הקפה" לצדם של ביל ניי, קלי מקדונלד ואנטון לסר.

דאוני מופיעה בתיאטרון והיא עמיתה של הלהקה השייקספירית המלכותית, איתם שיחקה בתפקידים כגון ליידי אן במחזה "ריצ'רד השלישי" לצדו של אנטוני שר, ובדמות הרמיוני ופרדיטה במחזה "אגדת חורף". ב-1986 שיחקה בהצגת הבכורה של המחזה "The Art of Success" מאת ניק דיר בסטרטפורד, ואחר כך במרכז האמנויות ברביקן בלונדון לצדם של מייקל קיצ'ן וסיימון ראסל ביל.

ב-2008 שיחקה בתפקיד גרטרוד לצדם של דייוויד טננט ופטריק סטיוארט בהפקה של הלהקה השייקספירית המלכותית של המחזה "המלט". ב-2009 עובד המחזה לטלוויזיה ושודר ב-BBC. עוד ב-2009 גילמה את הדמות הראשית במחזה "הלנה" מאת אוריפידס בתיאטרון שייקספיר גלוב.

בקולנוע שיחקה ב-2009 בסרטו של קלינט איסטווד "אינוויקטוס" וגילמה את גברת פיינאר.

ב-2013 הופיעה דאוני בתפקיד אם המנזר אוגוסטין בפרק "The Bride of Christ" בסדרה "האב בראון". היא גילמה את הדמות הראשית במחזה "A Storm in a Flower Vase" המבוסס על חייה של קונסטנס ספרי. הצגת הבכורה של המחזה הוצגה בתיאטרון ארטס בווסט אנד.

ב-2014 כיכבה דאוני בפרק בסדרה "Suspects" בתפקיד פיונה סאליבן, ושיחקה בדמות ליידי סינדרבי, אמו של אטיקוס אלדריג' בעונה החמישית של סדרת הדרמה "אחוזת דאונטון".

## פילמוגרפיה

## קישורים חיצוניים

* פני דאוני באתר United Agents

## הערות שוליים

קטגוריה:שחקניות תיאטרון בריטיות
קטגוריה:חברי הלהקה השייקספירית המלכותית
קטגוריה:שחקניות קולנוע וטלוויזיה אוסטרליות
קטגוריה:שחקניות קולנוע וטלוויזיה בריטיות
קטגוריה:אוסטרלים שנולדו ב-1954
יחסי הוותיקן – סן מרינו

**יחסי הוותיקן–סן מרינו** הם היחסים הדיפלומטיים הרשמיים שבין **[[הכס הקדוש|הכס הקדוש הפועל מקריית הוותיקן כישות טריטוריאלית עצמאית]]** לבין **[[סן מרינו|הרפובליקה המרוממת של סן מרינו]]**.

## היסטוריה
יוחנן פאולוס השני ביקר בסן מרינו ב-28 באפריל 1982.

כאשר שגריר סן מרינו בוותיקן הציג את כתב האמנתו לאפיפיור בנדיקטוס השישה עשר ב-13 בנובמבר 2008, בירך האפיפיור את העם הסן מרינזי: "אני קרוב מאוד לסן מרינו ולעם שלה, שהוא עם קטן מבחינת טריטוריה, אך בכל זאת ראוי להתחשבות רבה ולכבוד בעקבות ההיסטוריה הארוכה והמסועפת שלו והמסורת התרבותית והדתית שהוא מקיים".

## ייצוג
* הוותיקן מיוצגת בסן מרינו באמצעות נונציו שהיא מחזיקה בסן מרינו. הנונציו שווה בדרגתו לדרג השגריר, ובכך הוותיקן הופכת לאחת משלוש המדינות היחידות המחזיקות נציגות דיפלומטית בדרג שגרירות בסן מרינו.
* סן מרינו מיוצגת בוותיקן בדרג השגרירות באמצעות שגרירות שהיא מחזיקה בקריית הוותיקן.

## הערות שוליים

קטגוריה:ערכים ללא קטגוריות פיזיות - יחסי חוץ
מכבי נס ציונה (כדורגל)

**מכבי נס ציונה** הייתה קבוצת כדורגל מהעיר נס ציונה בתקופת המנדט הבריטי בארץ ישראל. המועדון הוקם ב-1912 והוא נמנה עם המועדונים הוותיקים ביותר והמייסדים של הליגה הבכירה בארץ ישראל כשהשתתף בעונת הבכורה (1931/1932). בתקופה שקדמה להקמת המדינה, הקבוצה נחשבה לקבוצה חזקה יחסית שהשתתפה ברוב הטורנירים הראשונים של ההתאחדות בארץ ישראל. הקבוצה המשיכה לשחק גם בעונה הראשונה של הליגה הישראלית ב-1949/1950, והייתה היורדת הראשונה של הליגה הבכירה, עד שפורקה ב-1955.

## היסטוריה
הקבוצה הוקמה ב-1912 והייתה בין הקבוצות העבריות הראשונות שהוקמו בארץ ישראל.
הקבוצה זכתה בגביע מגן שמשון של 1923 ו-1924 - גביע של קבוצות מכבי בארץ ישראל.
הקבוצה השתתפה במשחקי הליגה הבכירה המאורגנת הראשונה של ארץ ישראל בעונת 1931/1932, וסיימה במקום השמיני.
כמו כן השתתפה הקבוצה לראשונה במשחקי הגביע הארץ ישראלי של 1932, והפסידה 6:0 בסיבוב הראשון.
הקבוצה המשיכה להשתתף במשחקי הליגה הבכירה בתקופת המנדט, ובעונות 1940 ו-1941/1942 רשמה את הישג השיא שלה - מקום 3 בליגה הבכירה.

לאחר הקמת מדינת ישראל השתתפה בעונה הראשונה של הליגה הבכירה ב-1949/1950, אך רשמה שיא שלילי בהיסטוריה של הליגה הישראלית, כשסיימה במקום האחרון עם 24 הפסדים מתוך 24 משחקים, כאשר כבשה 7 שערים בלבד וספגה לא פחות מ-95.
הידרדרות הקבוצה המשיכה בשנים הבאות ובעונת ההמשך, 1951/1952 הקבוצה ששיחקה בליגת המשנה ירדה פעם נוספת, הפעם לליגה ג' מהמקום ה-13 בבית הדרום.

הקבוצה המשיכה ביכולתה הבינונית והמשיכה לשחק בליגות הנמוכות בשנים הבאות, עד שב-1955 לאחר קשיים כלכליים הקבוצה הפסיקה את פעילותה, ומעט המשאבים והשחקנים שנשארו לה אוחדו עם הקבוצה החדשה שנוסדה בעיר סקציה נס ציונה שהוקמה באותה השנה, שקיבלה תמיכה מהעירייה ומייצגת את העיר נס ציונה עד היום.

## הערות שוליים

קטגוריה:קבוצות כדורגל שהוקמו ב-1912
קטגוריה:קבוצות כדורגל ששיחקו בליגה הבכירה בישראל
קטגוריה:היישוב: כדורגל
קטגוריה:היישוב: מועדוני ספורט
נס ציונה
קטגוריה:נס ציונה: מועדוני ספורט
קטגוריה:קבוצות כדורגל ישראליות שהתפרקו
הפועל רחובות (כדורגל)

**הפועל רחובות** הייתה קבוצת כדורגל ישראלית מהעיר רחובות שפעלה החל מתקופת המנדט הבריטי בארץ ישראל, והמשיכה לשחק בליגות הנמוכות לאחר קום מדינת ישראל, עד שפורקה ב-1968 והתאחדה עם קבוצת הפועל מרמורק.

## היסטוריה
מועדון הספורט של הפועל רחובות הוקם ב-1926, וב-1933 הוקמה קבוצת הכדורגל תחת המועדון. משחקה הרשמי הראשון של הקבוצה התרחש בשנת הקמתה, נגד המועדון הוותיק יחסית הפועל ירושלים. בשנת 1940 החלה לשחק במגרש משלה. הקבוצה שיחקה בעיקר בליגות הנמוכות בתקופת המנדט עד שבעונת 1943/1944 הצליחה להגיע לליגה הבכירה וסיימה במקום העשירי מתוך 14 קבוצות ושיחקה בליגה הבכירה במשך 3 עונות רצופות עד 1946/1947 אז סיימה במקום ה13 הלפני אחרון וירדה לליגת המשנה.

לאחר הקמת מדינת ישראל ופתיחת הליגה הישראלית, המועדון התחרה ב"ליגה המאוחדת" הזמנית (ליגת המשנה) וסיימה במקום השני במחוז ירושלים / דרום והוצבה בליגה ב' בעונה לאחר מכן. בעונת 1953/1954 התחרתה עם בית"ר ירושלים האנונימית יחסית בתקופה זו על עלייה לליגה הבכירה והייתה זקוקה לתיקו על מנת להבטיח עלייתה לליגה העליונה, אך הפסידה במשחק האחרון 2:1 לבית"ר שעלתה על חשבונה בפעם הראשונה לליגה הבכירה. בעונה זו אף הוכללו שניים משחקניה בסגל נבחרת ישראל, אברהם גינזבורג ומאיר טוביאס.

הקבוצה המשיכה לשחק בליגת המשנה וניסתה לעלות ללא הצלחה לליגה הבכירה. בעונת 1961/1962 הקבוצה אף נשרה לליגה השלישית (ליגה ב') מהמקום האחרון בליגה א'. בעונה שלאחר מכן, מועדון אחר מהעיר רחובות הפועל מרמורק, הצליח לעלות לליגה א' והפך להיות המועדון הבכיר בעיר בשנים הבאות. בקיץ 1968, עקב קשיים כלכליים, שני המועדונים הפועל רחובות והפועל מרמורק התאחדו להקמת מועדון חדש **הפועל מרמורק-רחובות** והקבוצה חדלה מלהתקיים באופן עצמאי. למרות האיחוד עם מרמורק, זכויות המועדון עברו דווקא להפועל קריית גת שלקחה את מקומה של הפועל רחובות בליגה ב' ואף שיחקה בשם "הפועל קריית גת רחובות". לאחר מכן נעלמה הקבוצה ממפת הכדורגל הישראלי.

## הערות שוליים

*
קטגוריה:קבוצות כדורגל ישראליות שהתפרקו
קטגוריה:קבוצות כדורגל ששיחקו בליגה הבכירה בישראל
קטגוריה:היישוב: כדורגל
קטגוריה:היישוב: מועדוני ספורט
קטגוריה:קבוצות כדורגל שהוקמו ב-1933
רחובות
קטגוריה:רחובות: מועדוני ספורט
I Told You I Was Trouble: Live in London

**I Told You I Was Trouble: Live in London** הוא אלבום הווידאו הראשון של הזמרת הבריטית איימי ויינהאוס. אלבום הווידאו יצא לאור ב-5 בנובמבר 2007, על ידי חברת התקליטים איילנד רקורדס.

ההופעות שהאלבום מכיל צולמו ב-29 במאי 2007, באולם של "שפרדס בוש" שבלונדון, אנגליה. ב-11 בדצמבר 2015, האלבום יצא על ויניל כחלק ממארז התקליטורים The Collection, שיצא לאחר מותה בשנת 2011.

## רקע והפקה
את אלבום הווידאו הוציאה ויינהאוס לאחר שהוציאה את אלבום האולפן השני והאחרון שלה, Back to Black. אלבום הווידאו מכיל בתוכו שירים מתוך אותו אלבום, מתוך אלבום הבכורה שלה, Frank, וכמה גרסאות כיסוי שונות שביצעה בעת אותו מופע. את האלבום הפיקה מלאני ווטון.

בין היתר שרה איימי באותו אלבום וידאו את להיטה הגדול ביותר של לורין היל, "(Doo Wop (That Thing".

## רשימת שירים
# "Intro/Addicted"
# "Just Friends"
# "Cherry"
# "Back to Black"
# "Wake Up Alone"
# "Tears Dry on Their Own"
# "He Can Only Hold Her"/"Doo Wop (That Thing)"
# "Fuck Me Pumps"
# "Some Unholy War"
# "Love Is a Losing Game"
# "Valerie"
# "Hey Little Rich Girl" (בשיתוף זאלון & דה)"
# "Rehab"
# "You Know I'm No Good"
# "Me & Mr Jones"
# "Monkey Man"
# Outro
; *I Told You I Was Trouble* documentary
# "The Early Years"
# ".Life in the U.K"
# "The U.S. Story"
# "Back Home ... The Future"

## מיקומי שיא
כל מצעדי האלבומים שלהלן, הם מצעדי אלבומי וידאו בלבד, ובהם ויינהאוס הצליחה לכבוש פסגות מצעדים רבות.

## נתוני מכירות

## היסטוריית יציאות לאור

## קישורים חיצוניים

האלבום, על פי אייטונס

## הערות שוליים

קטגוריה:אלבומי הופעה מ-2007
קטגוריה:אלבומי וידאו מ-2007
קטגוריה:אלבומי הופעה של איימי ויינהאוס
קטגוריה:אלבומי וידאו של איימי ויינהאוס
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת איילנד רקורדס
יחסי יפן – סן מרינו

**יחסי יפן–סן מרינו** הם היחסים הדיפלומטיים הרשמיים שבין **[[יפן]]** לבין **[[סן מרינו|הרפובליקה המרוממת של סן מרינו]]**.

## היסטוריה
[250px|ימין|ממוזער|קבר ה[שינטו היחיד באירופה, סראוואלה, סן מרינו]]
החל מהמחצית השנייה של המאה העשרים קיימים שיתופי פעולה בין שתי המדינות, יחסים קונסולריים בין שתי המדינות כוננו ב-1961, היחסים הועלו לדרג היחסים הדיפלומטיים בנובמבר 1996. לפני שכוננו היחסים הדיפלומטיים בין שתי המדינות ביקר נארוהיטו, נסיך יפן בסן מרינו בשנת 1984. בשנת 1987 ביקר בסן מרינו ראש ממשלת יפן, טקאו פוקודה.

ב-11 במרץ 2011, רעידת האדמה והצונאמי החלו להכות בחבל טוהוקו במזרח יפן. באותה שנה, על מנת להתאבל על קורבנות האסון הזה, הובאה גופה אחת לסן מרינו ונקברה בקבר השינטו הראשון באירופה. על יד הגופה הוקם מקדש שנקרא "מקדש סן מרינו".

קיימת קבוצה פרלמנטרית למען ידידות יפן-סן מרינו, הקבוצה אחראית על הקמת המקדש והקבר.

## ייצוג
ממוזער|שגרירות סן מרינו ביפן
* סן מרינו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. סן מרינו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה.
* יפן אינה מיוצגת בסן מרינו בדרג השגרירות. יפן מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו, בירת המדינה.

## קישורים חיצוניים

* Republic of San Marino - basic data, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
Amy Winehouse at the BBC

**Amy Winehouse at the BBC** הוא אלבום ההופעה הראשון של הזמרת הבריטית איימי ויינהאוס, אשר יצא לאור ב-13 בנובמבר 2012, למעלה משנה לאחר מותה, תחת חסותה של חברת התקליטים יוניברסל מיוזיק גרופ. בדומה לאלבום , גם האלבום הזה יצא לאור בחסות עמותת איימי ויינהאוס. אלבום ההופעה מכיל שירים שבוצעו בשידור חי על ידי ויינהאוס ב-BBC בין השנים 2004–2009.

עם יציאתו נכנס האלבום אל המקום ה-41 במצעד אלבומי ההיפ הופ\רית'ם אנד בלוז שבארצות הברית.

## רקע וביקורות
האלבום איגד בתוכו הופעות רבות מעברה של ויינהאוס, ויצא בפרק זמן של כמעט שנה לאחר מותה בשנת 2011. האלבום זכה לביקורות חיוביות מצד מבקרי המוזיקה, ובשכלול הביקורות באתר מטֵקריטיק צבר האלבום ציון של 64, המעיד על קבלת פנים חיובית בדרך כלל. Allmusic נתנו לאלבום ארבעה כוכבי זהב מתוך חמישה.

גארי מולולהנד מה-BBC כתב כי האלבום "עומד בתור האלטרנטיבה הטובה ביותר, כי בו ניתן לראות את כישוריה של ויינהאוס בעת הופעה חיה."

## רשימת רצועות

### מארז התקליטורים
בנוסף לאלבום ההופעה, מארז תקליטורים יצא לאור ב-12 בנובמבר 2012. המארז כלל בתוכו את האלבום יחד עם שלושה תקליטורי DVD נוספים: Arena: Amy Winehouse – The Day She Came to Dingle (הכלל בתוכו שני תקליטורים), A Tribute to Amy Winehouse by Jools Holland, וה-DVD השלישי, Amy Winehouse – BBC One Sessions Live at Porchester Hall.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2012
קטגוריה:אלבומי הופעה של איימי ויינהאוס
קטגוריה:אלבומי וידאו של איימי ויינהאוס
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת יוניברסל מיוזיק גרופ
יולית ים-סופית

**יוּלִית יַם-סוּפִית** או **יוּלית ים סוף** (שם מדעי: *Coris aygula*) היא מין של יולית שחי באוקיינוס ההודי ובאוקיינוס השקט.
## מאפיינים
המין מתאפיין בצבע שחור, ופס כחול אחד לצד גופו. היולית מגיעה עד לאורך של 120 ס"מ. מאפיין של היולית שקיים בדגים טרופיים רבים, הוא הבדל משמעותי במראה בין צעיר לבוגר. בצעיר הוא לבן עם נקודות שחורות קטנות, ובעל שני כתמים כתומים בולטים על הגב.

יולית ים סוף חיה בשוניות אלמוגים בעומקים של עד 30 מטר. הבוגרים בדרך כלל מתבודדים, בעוד שהצעירים חיים בקבוצות קטנות.

תפוצת היולית היא מהים האדום והאוקיינוס ההודי עד לאיי ליין באוקיינוס השקט. היולית חיה בישראל במפרץ אילת, בו היא חיה בשונית האלמוגים של אילת. המין מוצג גם באקווריום ישראל ובמצפה התת-ימי.

## קישורים חיצוניים

## הערות שוליים

מרכז|ממוזער|300px|מופע צעיר של יולית ים סוף

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:שפתוניים
קטגוריה:דגים במפרץ אילת
מרצדס-בנץ G63 AMG 6x6

[ממוזער|G63 6x6 700, גרסה משופרת המיוצרת על ידי [בראבוס]]
ה-G63 AMG 6x6 הוא טנדר ספורטיבי המיוצר על ידי מרצדס-בנץ. ה-6x6 היא גרסה בעלת הנעה לכל ששת הגלגלים של ה-G קלאס. ה-6x6 יוצר במקור עבור צבא אוסטרליה החל משנת 2007. הרכב יוצר בין השנים 2013-2015 בגראץ שבאוסטריה.
## סקירה כללית
ב-6x6 יש מנוע זהה ל-G63, בעל שמונה צילינדרים וטורבו כפול, עם הנעה לכל ששת הגלגלים. במשך השנתיים שבהם יוצר האוטו, יוצרו יותר מ-100 יחידות שלו.

המנוע של ה-6x6 הוא מנוע V8, בנפח 5.5 ליטרים, המפיק כ-536 כוחות סוס. ברכב מותקנת תיבת הילוכים בעלת שבע מהירויות אוטומטיות.

אורך הרכב הוא 5,875 מ"מ, ברוחב 2,110 מ"מ ובגובה 2,210 מ"מ. הג'נטים של הרכב הם בקוטר 18 אינץ' שמורכבים בתוך גלגל 37 אינץ'. ה-6x6 יכול להגיע מ-0 ל-100 קמ"ש ב-7.8 שניות, ולהגיע למהירות מרבית של 160 קמ"ש (מוגבל אלקטרונית).

ב-6x6 מותקן מדחס אוויר המאפשר לנפח ולהוריד אוויר מהגלגלים, על מנת להתאים את אחיזת הגלגלים לשטח, במיוחד באזורים מדבריים.

ב-2015 הכריזה מרצדס שהיא תייצר כ-15 כלי רכב בעלי הגה ימני לשוק המלזי.

## בתרבות הפופולרית
הרכב הופיע בסרט "Beyond the Reach" בשנת 2014, ובסרט "עולם היורה" בשנת 2015.

## קישורים חיצוניים

קטגוריה:טנדרים
G63 AMG 6x6
קטגוריה:כלי רכב שהושקו ב-2013
קטגוריה:רכבי שטח ופנאי גדולים
קטגוריה:כלי רכב המורכבים באוסטריה
Valerie

**Valerie** (בעברית: **ולרי**) הוא סינגל שנכתב על ידי הלהקה האנגלית הזוטונים, ויצא ב-19 ביוני 2006, כסינגל השני מתוך אלבומם השני Tired of Hanging Around, שיצא באותה שנה גם כן, כמה חודשים לפני הוצאת הסינגל.

השיר הצליח להגיע אל המקום ה-9 במצעד הסינגלים הבריטי, ובשיאו הצליח להגיע אל המקום ה-32 במצעד שבאירלנד. מכירותיו של השיר בבריטניה בשילוב עם הזרמות המדיה, עומדות על כ-200 אלף עותקים.

לשיר יצאו גרסאות כיסוי רבות, ואף צוות Glee, באחד מפרקי הסדרה ביצעו את השיר. את השיר ביצעו שלוש נערות.

## הגרסה המקורית
### מיקומי שיא

### נתוני מכירות

## גרסתם של מארק רונסון ואיימי ויינהאוס

**Valerie** לאחר כמה חודשים מצאת השיר המקורי, הוציאו מארק רונסון ואיימי ויינהאוס גרסת כיסוי לשיר, וב-15 באוקטובר 2007, הגרסה יצאה כסינגל השלישי מתוך אלבומו השני של רונסון Version, שיצא בסמוך להוצאת הסינגל.

עם השיר הופיעה איימי ב-BBC Radio 1 בסמוך לצאתו, וירדן גלאנד היה זה שניגן על הפסנתר אלקטרוני בשיר. הרולינג סטון אמרו שהשיר הוא "הקלטה בולטת", לאחר הוצאת אלבומה השני והאחרון, Back to Black. בנוסף לכך, ויינהאוס ביצעה גרסה נוספת ואיטית יותר של השיר, וזאת נכללה בגרסת הדלוקס של אותו האלבום.

השיר נכלל גם בסרט שיצא לאחר מותה ונקרא על שמה, Amy בשנת 2015. השיר אף נוסף גם לפסקול שיצא עבור הסרט. בסרט 27 שמלות שיצא בשנת 2008, השתמשו אף בשיר כחלק מהפסקול.

### וידאו קליפ
הווידאו הקליפ הנלווה שיצא לשיר, היה בבימויו של רוברט הלס, והוא צולם בלונדון ב-28 באוגוסט 2007. תחילה מראה הקליפ את רונסון וקבוצת נגני ג'אז שרים ומנגנים, ולאחר שהם מסיימים הם מזמינים אישה מהקהל (איימי ויינהאוס), ומיד אחריה עולים לבמה גם חבריה.

ברובו הקליפ הוא בסגנון של מופע קריוקי. מאחורי איימי ניתן לראות קבוצת אנשים המתרגמת לפנטומימה את כל אשר היא שרה.

### מיקומי שיא

### נתוני מכירות

#### גרסת הסולו של איימי ויינהאוס

## פרסים ומועמדויות

## קישורים חיצוניים

## הערות שוליים

קטגוריה:שירי 2006
קטגוריה:סינגלים מ-2006
קטגוריה:סינגלים מ-2007
קטגוריה:שירי מארק רונסון
קטגוריה:שירי איימי ויינהאוס
קטגוריה:שירים באנגלית
קטגוריה:שירים שהופקו על ידי מארק רונסון
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת איילנד רקורדס
קטגוריה:סינגלים בהוצאת קולומביה רקורדס
מארק וודפורד

**מארק וודפורד** (באנגלית: **Mark Woodforde**; נולד ב-23 בספטמבר 1965) הוא טניסאי עבר אוסטרלי. אחד הטניסאים החזקים בעולם בשנות ה-90 ובעשור הראשון של המאה ה-21 במשחקי זוגות. הוא זכה 12 פעמים בטורניר גראנד סלאם לזוגות גברים, 5 פעמים בטורניר גראנד סלאם לזוגות מעורבים ובמדליית זהב אולימפית בתחרות זוגות גברים. וודפורד זכה בגראנד סלאם זהב, ובסך הכל בכ-67 תחרויות. ברוב התארים זכה ביחד עם טוד וודברידג' (61 זכיות כולל 11 בתחרויות גראנד סלאם).

לאחר הפרישה עוסק בפרשנות טניס בטלוויזיה.

## גמרים של תחרויות גראנד סלאם לזוגות

## גמרים של תחרויות גראנד סלאם לזוגות מעורבים

## סיכום הופעות בגראנד סלאם במשחקי זוגות גרבים

## קישורים חיצוניים

קטגוריה:טניסאים אוסטרלים
קטגוריה:אלופים אולימפיים: טניסאים
קטגוריה:אלופים אולימפיים מאוסטרליה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:מסדר אוסטרליה: חברים
קטגוריה:אוסטרלים שנולדו ב-1965
ג'ק סוק

**ג'ק סוק** (באנגלית: **Jack Sock**; נולד ב-24 בספטמבר 1992) הוא טניסאי אמריקאי שדורג בשיאו (20 בנובמבר 2017) במקום השמיני בעולם. סוק הוא האלוף האולימפי בזוגות מעורבים וזוכה מדליית ארד בזוגות באולימפיאדת ריו דה ז'ניירו (2016).

## ביוגרפיה
סוק נולד בלינקולן שבנברסקה וגדל באוברלנד פארק שבקנזס.

### יחידים
באליפות ארצות הברית הפתוחה בטניס ב-2010 זכה בטורניר הנוער. באליפות ארצות הברית הפתוחה ב-2011 זכה לכרטיס חופשי והעפיל לסיבוב השני בו הפסיד לאנדי רודיק. 

ב-2015 זכה באליפות ארצות הברית על מגרשי חימר, והעפיל לגמר טורניר סטוקהולם בו הפסיד לתומאש ברדיך. 

ב-2016 העפיל לגמר טורניר אוקלנד, לגמר אליפות ארצות הברית על מגרשי חימר ולגמר טורניר סטוקהולם, באליפות ארצות הברית הפתוחה הגיע להישג השיא שלו בטורנירי גראנד סלאם ליחידים כשהודח בסיבוב הרביעי על ידי ז'ו-וילפריד צונגה.

ב-2017 הגיע לחצי גמר טורניר אינדיאן וולס מאסטרס, וזכה בתואר הראשון שלו בסבב המאסטרס העולמי 1000 של ה-ATP כשזכה בטורניר פריז. בעקבות הניצחון העפיל לאליפות סבב המאסטרס העולמי, הוא גבר בשלב הבתים על מרין צ'יליץ' ואלכסנדר זברב ובחצי הגמר הפסיד לגריגור דימיטרוב. את השנה סיים בדירוג השיא שלו, שמיני בעולם.

### זוגות
סוק ובן זוגו הקנדי ואשק פוספיסיל זכו באליפות וימבלדון 2014 לאחר ניצחון בגמר על מדורגים ראשונים האחים בריאן. יחד עם פוספיסיל זכה גם באליפות אטלנטה הפתוחה ב-2014, באליפות סין הפתוחה ב-2015 ובטורניר אינדיאן וולס ב-2015. הוא העפיל עמו לעוד חמישה גמרים של טורנירי ATP-1000. ב-2016 זכה עם ג'ון איזנר בטורניר שאנגחאי מאסטרס ובטורניר בזל (עם מרסל גראנויירס).

באולימפיאדת ריו דה ז'ניירו (2016) זכה במדליית ארד יחד עם סטיב ג'ונסון.

ב-2018 זכה בטורניר דלריי ביץ' בטורניר אינדיאן וולס (עם ג'ון אייזנר) וטורניר ליון (עם ניק קיריוס), הוא זכה בפעם השנייה באליפות וימבלדון בזוגות, יחד עם מייק בריאן. בהמשך השנה זכה עם בריאן גם באליפות ארצות הברית הפתוחה ובגמר ה-ATP.

פרש מטניס מקצועי ב-2023 ועבר להשתתף בתחרויות פיקלבול.

### זוגות מעורבים
בטורניר הזוגות מעורבים באליפות ארצות הברית הפתוחה ב-2011 שיתף פעולה עם מלאני אודין, וזכה עמה בתואר.

באולימפיאדת ריו דה ז'ניירו (2016) זכה עם בת'אני מאטק-סנדס במדליית זהב לאחר ניצחון בגמר על בני ארצם ונוס ויליאמס ורג'יב ראם.

### גביע דייוויס
סוק היה חבר בנבחרת גביע דייוויס של ארצות הברית משנת 2015. הוא סייע לה להעפיל לשלב רבע הגמר ב-2016 וב-2017.

## קישורים חיצוניים

קטגוריה:אמריקאים ילידי נברסקה
קטגוריה:לינקולן (נברסקה): אישים
קטגוריה:טניסאים אמריקאים
קטגוריה:אלופים אולימפיים אמריקאים: טניס
קטגוריה:טניסאים באולימפיאדת ריו דה ז'ניירו (2016)
קטגוריה:זוכי מדליית ארד אולימפית אמריקאים: טניס
קטגוריה:נברסקה: ספורטאים
קטגוריה:אמריקאים שנולדו ב-1992
Silhouette in Red Tour

**Silhouette in Red Tour** הוא סיבוב ההופעות השני של הזמרת הוולשית בוני טיילר. סיבוב ההופעות היה לסיבוב ההופעות העולמי הראשון של טיילר, כאשר הוא התחיל ברגנסבורג שבגרמניה, ונגמר בקופנהגן שבדנמרק.

סיבוב ההופעות נתמך על גבי אלבום האולפן העשירי של טיילר Silhouette in Red, שעליו גם נקרא סיבוב ההופעות.

## רקע
האנסה רקורדס הוציאה ספר מיוחד בן 24 עמודים, שבתוכו היה ניתן למצוא פרטים על סיבוב ההופעות, ותמונות של טיילר מתוך סיבוב ההופעות. את הספר היה ניתן לרכוש במקומות ציבוריים, ובין היתר גם במופעים של סיבוב ההופעות.

## מערכה
* תופים: ג'ון טונקס
* גיטרה: אלן דארבי
* גיטרה בס: אד פול
* פסנתר, אורגן: ג'ון יאנג
בנוסף לכך, אלן דארבי היה גם המנהל המוזיקלי של סיבוב ההופעות.

## תאריכי הופעות

## הערות שוליים

קטגוריה:סיבובי הופעות מ-1994
קטגוריה:סיבובי הופעות של בוני טיילר
קאטיס אלסטרם

**קאטיס אלסטרם** (בשוודית: **Kattis Ahlstrom**; נולדה ב-9 ביוני 1966) היא עיתונאית ומנחת טלוויזיה שוודית.

## ביוגרפיה
אלסרם נולדה בגטבורג כאחת משלוש בנותיו של רופא, מגיל צעיר החלה לנגן בפסנתר ובצ'לו, בתחילה תכננה ללמוד מוזיקה באוניברסיטה ולפתח קריירה כמוזיקאית אך עקב חבלה בזרוע היא עזבה את תחום זה.

ב-1992 החלה את הקריירה שלה בטלוויזיה כשהנחתה את תוכנית הבידור "תשע עד חמש" ששודרה בערוץ הטלוויזיה הציבורי בארצה.

ב-1994 הנחתה את תחרות המלודיפסטיבלן בה נבחר הנציג השוודי לאירוויזיון.

ב-1995 החלה להגיש פינה ברדיו, מ-1998 ועד 1999 הגישה את התוכנית "הפלגה הגדולה".

היא הנחתה את אירוויזיון 2000 שנערך בסטוקהולם, ב-2003 שימשה כקריינית של הניקוד השוודי באירוויזיון.

מ-2001 ועד 2002 הנחתה את תוכנית התחקירים העיתונאיים "Uppdrag granskning".

ב-2005 זכתה בפרס ה"קריסטאלן", פרס הטלוויזיה השוודית, באותה שנה הנחתה את "Alla tiders Melodifestival", פסטיבל מיוחד שנערך בקרקס בסטוקהולם לציון חמישים שנים לאירוויזיון ולמלודיפסטיבלן.

מ-2006 ועד 2010 שימשה כעורכת הראשית של מגזין המשפחה "Icakuriren".

ב-2009 החלה להגיש תוכנית אירוח משלה הנקראת "Kattis & Company" אך ב-2010 התוכנית ירדה.

היא פעילה למען מדינות מתפתחות והנחתה מספר ערבי התרמה בנושא ובין היתר אירוע של האומות המאוחדות העוסק ברווחת ילדים, היא עבדה עם ארגון קרן החירום הבינלאומית של האומות המאוחדות לילדים ונסעה מספר פעמים למדינות העולם השלישי לצורך עבודות הומניטריות, בנוסף היא משמשת כמזכירת ארגון העוסק בזכויות הילד בחברה.

## קישורים חיצוניים

* ריאיון עם קאטיס אלסטרם 
* קאטיס אלסטרם זכתה בפרס קריסטאלן 

קטגוריה:מנחי האירוויזיון בשוודיה
קטגוריה:מנחות טלוויזיה שוודיות
קטגוריה:שוודיות שנולדו ב-1966
סלפי (סרט)

**"סלפי"** (ברוסית: **Селфи**; מילולית: "דיוקן עצמי") הוא מותחן פסיכולוגי בבימויו של ניקולאי חומריקי על פי תסריט שכתב סרגיי מינאייב, המבוסס על הרומן שלו "נטול נשמה של המאה ה-21. סלפי". הסרט מומן על ידי קרן הקולנוע הרוסי ויצא לאקרנים ב-1 בפברואר 2018.

בסרט מככבים קונסטנטין חבנסקי ופיודור בונדרצ'וק, יוליה חלינינה, אנה מיכאלקובה וסבריה יאנושאוסקאיטה.

מפיקי הסרט פיוטר אנורוב, פיודור בונדרצ'וק ודמיטרי רודובסקי עבדו יחד גם על הסרטים נטול נשמה והמשכו נטול נשמה 2.

## תקציר עלילת הסרט
ולדימיר בוגדנוב הוא סופר פופולרי ומגיש טלוויזיה מצליח שלפתע מגלה שהוחלף על ידי כפיל מוחלט, שלוקח מבוגדנוב את עבודתו, תהילתו, האישה, והפילגש ונראה שהוא מתמודד עם התפקיד שלו הרבה יותר טוב מאשר המקור ורק הבת רוצה להחזיר את בוגדנוב האמיתי.

## צוות השחקנים
* קונסטנטין חבנסקי — ולדימיר בוגדנוב, סופר ושדרן
* פיודור בונדרצ'וק — איוואן
* מייקל מוחטסיפוב — מישה, חברו של בוגדנוב
* אלכסנדר אולכסייביץ' — הקורא
* סרגיי בונדרנקו — חבר של בוגדנוב
* יוליה חלינינה
* אנה מיכאלקובה
* סבריה יאנושאוסקאיטה
* אנדריי גרינב
* מרינה קאלצקאיה
* פיוטר נסטרוב

## קישורים חיצוניים

## הערות שוליים

קטגוריה:יאנדקס: הפקות מקור
קטגוריה:סרטי 2018
קטגוריה:סרטי דרמה רוסיים
קטגוריה:סרטי מותחן פסיכולוגיים
קטגוריה:סרטי מתח רוסיים
קטגוריה:סרטים ברוסית
Heart Strings Tour

**Heart Strings Tour** הוא סיבוב ההופעות הרביעי של הזמרת הולשית בוני טיילר. בדומה לסיבוב ההופעות הקודם של טיילר "Free Spirit Tour", גם בסיבוב הזה הופיעה טיילר בגרמניה בלבד, שם נערכו כ-10 מופעים בסך הכל.

סיבוב ההופעות נועד לקדם את אלבום האולפן ה-13 של טיילר Heart Strings, שעליו גם נקרא סיבוב ההופעות.

## רקע
האלבום שעליו נבנה סיבוב ההופעות, הוקלט בפראג ביחד עם התזמורת הפילהרמונית של פראג, אבל בשל קשיים רבים שבהם נתקלה טיילר, הוחלט כי היא תצא לסיבוב בלעדיהם, ואליה יצורפו נגנים ואנשים אחרים.

סיבוב הופעות זה הוא הקצר ביותר שערכה טיילר בכל הקריירה שלה.

## רשימת השירים
# ""
# "Human Touch"
# "I Still Haven't Found What I'm Looking For"
# "To Love Somebody"
# "Lost in France"
# "In My Life"
# "Learning to Fly"
# "Straight From The Heart"
# "Everybody Hurts"
# "Need Your Love So Bad"
# "It's a Heartache"
# "Bitterblue"
# "Total Eclipse of the Heart"
# "Faster Than the Speed of Night"
# "Turtle Blues"
# "Amazed"
# "Holding Out for a Hero"

## תאריכי הופעות

## הערות שוליים

קטגוריה:סיבובי הופעות מ-2003
קטגוריה:סיבובי הופעות של בוני טיילר
Hide Your Heart Tour

**Hide Your Heart Tour** הוא סיבוב ההופעות הראשון של הזמרת הוולשית בוני טיילר. סיבוב ההופעות היה עבור הממלכה המאוחדת, שם הופיעה בסקוטלנד, ויילס, ואנגליה. בסך הכול היו כ-19 מופעים שנכללו בסיבוב ההופעות.

סיבוב ההופעות נתמך על גבי אלבום האולפן השביעי של טיילר Hide Your Heart, שעליו גם נקרא סיבוב ההופעות.

## רקע
לאחר שהוציאה את אלבומה השביעי Hide Your Heart Tour, החליטה טיילר כי היא תצא לסיבוב הופעות ראשון שבו תופיע בבריטניה. רגע זכור מן סיבוב ההופעות היה כאשר טיילר הופיע בפסטיבל רדינג, שם היא הקהל זרק לעברה בקבוקים.

## תאריכי הופעות

## קישורים חיצוניים
* סיבוב ההופעות, באתר Setlist

## הערות שוליים

קטגוריה:סיבובי הופעות מ-1988
קטגוריה:סיבובי הופעות של בוני טיילר
South Africa Tour 2013

**South Africa Tour 2013** הוא סיבוב ההופעות החמישי והאחרון של הזמרת הולשית בוני טיילר. הסיור הורחב והתקיים בדרום אפריקה בלבד, ובסמוך לכך הופיעה טיילר גם באירוויזיון 2013, שהתקיים בעיר מאלמה שבשוודיה. סיבוב הופעות זה הוא הראשון והיחידי של טיילר בעשור השני של המאה ה-21.

סיבוב ההופעות זכה להצלחה רבה, ובשני המופעים שהתקיימו ביוהנסבורג נמכרו כל הכרטיסים בפרק זמן קצר. באותם רגעים הודיעה טיילר כי האלבום החדש שלה עתיד לצאת בדרום אפריקה "בקרוב מאוד". לבסוף, הוציאה אותו טיילר ב-8 במרץ באותה שנה, תחת השם, Rocks and Honey.

## רקע
לאחר המופע שלה בבלומפונטיין, טיילר והלהקה שלה ביקרו באתרי תיירות ליד קייפטאון, כגון: טבלאן, וחוות היין שמסביב לסטלנבוש.

## מערכה
* גיטרה - מאט פריור
* גיטרה - קית' אטאק
* גיטרה בס - אד פול
* אורגן חשמלי - ג'ון יאנג
* תופים - גרהם רולף

## תאריכי הופעות

## הערות שוליים

קטגוריה:סיבובי הופעות מ-2013
קטגוריה:סיבובי הופעות של בוני טיילר
My World Tour

**My World Tour** הוא כינוי לסיבוב ההופעות העולמי הראשון של הזמר הקנדי ג'סטין ביבר. בסיבוב ההופעות נכללו שירים מאלבום הבכורה שלו My World 2.0, והמיני-אלבום הראשון שלו My World. סיבוב ההופעות החל ב-23 ביוני 2010 בהרטפורד, קונטיקט, ארצות הברית והסתיים ב-19 באוקטובר 2011 בקראקס שבוונצואלה.

סיבוב ההופעות גרף סכום של כ-53.3 מיליון דולר, ונחשב לאחד מסיבובי ההופעות המצליחים ביותר של ביבר, שהיה אז בן 16, ולאחד מסיבובי ההופעות המצליחים ביותר בעשור השני של המאה ה-21, כך על פי עיתון הגארדיאן.

במהלך סיבוב ההופעות שר ביבר שירים מאלבומיו, ובנוסף ביצע גרסאות כיסוי לשירים "'Wanna Be Startin' Somethin" של מייקל ג'קסון ו-"Walk This Way" של אירוסמית'.

סיבוב ההופעות תועד בסרט ההופעה הראשון של ביבר, "ג'סטין ביבר: הסרט".
## ביקורות
מבקרי המוזיקה הרעיפו ביקורות חיוביות כלפי סיבוב ההופעות, וביבר אף התראיין עשרות פעמים בזמן סיבוב ההופעות, כולל ריאיון להניו יורק טיימס.

## רשימת השירים
# "Love Me"
# "Bigger"
# "U Smile"
# "Runaway Love"
# "Never Let You Go"
# "Favorite Girl"
# "One Less Lonely Girl"
# "Somebody to Love"
# "Overboard"
# "Never Say Never"
# "Up"
# "One Time"
# "That Should Be Me"
# "Wanna Be Startin' Somethin'" / "Walk This Way" (Medley)
# "Eenie Meenie"
# "Down to Earth"
# "Baby"

## תאריכי הופעות

## ראו גם

* בליברס

## קישורים חיצוניים
סיבוב ההופעות על פי, הניו יורק טיימס

## הערות שוליים

קטגוריה:סיבובי הופעות מ-2010
קטגוריה:סיבובי הופעות מ-2011
קטגוריה:סיבובי הופעות של ג'סטין ביבר
קטגוריה:סיבובי הופעות בישראל
קטגוריה:סיבובי הופעות בצרפת